PATVIRTINTA

Pasvalio rajono savivaldybės administracijos direktoriaus

2019 m. rugsėjo 16 d. įsakymu Nr. DV-523

(keista 2020 m. vasario 21 d. įsakymu Nr. DV-121)

(keista 2021 m. vasario 22 d. įsakymu Nr. DV-99)

**VIETINIO ŪKIO IR PLĖTROS SKYRIAUS STATYBOS inžinieriaus (2142 02) PAREIGYBĖS APRAŠYMAS**

**I SKYRIUS**

**PAREIGYBĖ**

1. Vietinio ūkio ir plėtros skyriaus (toliau – Skyrius) statybos inžinierius (2142 02) (toliau – darbuotojas) pagal pareigybių grupę yra specialistas.

2. Pareigybės lygis – B.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1. turėti ne žemesnį kaip aukštesnįjį statybos inžinerijos studijų krypties išsilavinimą, įgytą iki 2009 metų, ar specialųjį vidurinį išsilavinimą, įgytą iki 1995 metų;

3.2. būti susipažinęs su Lietuvos Respublikos įstatymais, kitais poįstatyminiais teisės aktais, reglamentuojančiais statinių projektavimą, statybą, statinių statybos, rekonstravimo, kapitalinio remonto ir paprastojo remonto darbus nuo statybą leidžiančių dokumentų gavimo iki statybos užbaigimo procedūrų, organizuojant projektavimą, projekto vykdymo priežiūrą, statinių ir statinių projektų ekspertizę, statinių statybos techninę priežiūrą;

3.3. išmanyti sąmatų rengimo, įforminimo būdus ir tvarką; Dokumentų rengimo taisykles, Dokumentų tvarkymo ir apskaitos taisykles, mokėti dirbti su „Microsoft Office“ programiniu paketu (MS Word, Excel, Outlook, Internet Explorer).

3.4. neteko galios.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. planuoja pastatų ir statinių statybos, rekonstrukcijos, remonto darbus, siekiant suplanuoti Pasvalio rajono savivaldybės (toliau – Savivaldybė) biudžeto lėšas ir lėšas iš kitų šaltinių, bei organizuoja ir įgyvendina šiuos darbus;

4.2. vykdo statybos darbų užsakovo funkcijas įgyvendinant Savivaldybės tarybos pavedimus, įskaitant statybą leidžiančių dokumentų išėmimą, statybos projektinės dokumentacijos tikrinimą ir derinimą, statinių statybos techninės priežiūros, projekto vykdymo priežiūros, statinių projektų ekspertizės paslaugų ir statybos užbaigimo procedūrų organizavimą;

4.3. renka duomenis, reikalingus pastatytų, rekonstruotų ar suremontuotų pastatų bei statinių teisinei registracijai;

4.4. ruošia prekių, darbų ir paslaugų technines specifikacijas, rengia rangos darbų, paslaugų ir kitokių sutarčių projektus, kontroliuoja šių sutarčių vykdymą;

4.5. atlieka numatomo remontuoti objekto darbų kiekio surašymą, parenka statybos ir remonto metodus, medžiagų panaudojimo galimybes;

4.6. dalyvauja įvairių komisijų, darbo grupių darbe;

4.7. užtikrina Savivaldybės tarybos sprendimų, Savivaldybės mero potvarkių, Savivaldybės administracijos direktoriaus įsakymų Skyriaus kompetencijos klausimais vykdymą;

4.8. nagrinėja fizinių ir juridinių asmenų prašymus, pasiūlymus, skundus, raštus savo kompetencijos klausimais, rengia atsakymus į juos teisės aktų nustatyta tvarka;

4.9. rengia Savivaldybės būsto fondą sudarančių socialinių būstų ir savivaldybės būstų remonto darbų sąmatas ir kitus susijusius dokumentus, teisės aktų nustatyta tvarka inicijuoja darbų viešųjų pirkimų procedūras;

4.10. rengia Savivaldybės tarybos sprendimų, Savivaldybės mero potvarkių, Savivaldybės administracijos direktoriaus įsakymų projektus;

4.11. teikia Savivaldybės administracijos direktoriui, Skyriaus vedėjui pasiūlymus, kaip gerinti Savivaldybei nuosavybės teise priklausančių kelių, kelio statinių būklę.

4.12. numato ir įgyvendina priemones užtikrinančias stabilų ir ekonomišką šilumos energijos tiekimą švietimo, kultūros, sveikatos priežiūros įstaigoms, Savivaldybės balanse esantiems pastatams, kitiems vartotojams

4.13. vykdo kitus nenuolatinio pobūdžio Savivaldybės administracijos direktoriaus, Skyriaus vedėjo pavedimus, neprieštaraujančius Lietuvos Respublikos įstatymams ir kitiems teisės aktams.

**IV SKYRIUS**

**DARBUOTOJO ATSAKOMYBĖ IR ATSKAITOMYBĖ**

5. Šias pareigas vykdantis darbuotojas atskaitingas ir tiesiogiai pavaldus Skyriaus vedėjui.

6. Už pavestų uždavinių ir funkcijų netinkamą vykdymą darbuotojas atsako Lietuvos Respublikos įstatymų ir kitų teisės aktų nustatyta tvarka.

7. Darbuotojas atlygina savo darbo pareigų pažeidimu dėl jo kaltės darbdaviui padarytą turtinę ir neturtinę žalą Darbo kodekso nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau, sutinku ir vykdysiu:

Darbuotojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)